Јаквинта/24
ПОЈАВА XI
МРГУД са гомилом војника долази.

МРГУД: 
Баш тебе тражим!
ГРОМОБОЈ: 
Даље неверниче!
На свог си брата руку подиго,
Да једном краљу круну сачуваш?
МРГУД: 
Савета не ћу, крви тражим ја!
ГРОМОБОЈ: 
Тако ми мојих силних Богова,
Из твојих ћу је груди пролити!
МРГУД: 
Хеј, дивљи попе! Клетва залудна,
Пред мојим мачем само тврди штит 
Могао би те још сачувати:
Камо ти штита?
ГРОМОБОЈ: 
Тим кукивица нек се заклања,
Противу мача неверничкога,
Силан ме штити Бог!
МРГУД: 
Зар онај камен?
(Удари мачем по идолу. Громобој га испусти.)
Громобој (бесно): 
Морена нек те у пако носи!
Ха, неверниче!
(Замане палошем, да га по глави удари, Мргуд подметне штит и у исти мах прободе мачем Громобоја.)
Мргуд (пробадајући га): 
Перуну твоме ово понеси!
Громобој (падајући): 
Богови!...	
Последњу ево жртву приносим!
Мргуд: 
Храбро, витези!
Залијмо крвљу нашу победу!
(Боре се. Многобожци заклањају Громобоја, кога из борбе износе и борећи се измичу.)

Јаквинта